2020. gada 24. novembrī Rīkojums Nr. 671

Rīgā (prot. Nr. 75 29. §)

**Par apropriācijas pārdali**

1. Pamatojoties uz Likuma par budžetu un finanšu vadību 9. panta piecpadsmito daļu, atbalstīt apropriācijas pārdali 2020. gadā no Saeimas budžeta programmas 01.00.00 "Saeimas darbības nodrošināšana" 2 610 000 *euro* apmērā uz šādām Veselības ministrijas budžeta apakšprogrammām:

1.1. budžeta apakšprogrammai 33.03.00 "Kompensējamo medikamentu un materiālu apmaksāšana" 1 400 752 *euro* inovatīviem medikamentiem onkoloģijas un sirds un asinsvadu slimību pacientiem;

1.2. budžeta apakšprogrammai 33.18.00 "Plānveida stacionāro veselības aprūpes pakalpojumu nodrošināšana" 1 209 248 *euro*, tai skaitā:

1.2.1. valsts sabiedrībai ar ierobežotu atbildību "Nacionālais rehabilitācijas centrs "Vaivari"" 519 248 *euro* saistību dzēšanai par iegādāto robotizēto gaitas treniņa ierīci "Lokomat Pro";

1.2.2. valsts sabiedrībai ar ierobežotu atbildību "Bērnu klīniskā universitātes slimnīca" 690 000 *euro* četru ultrasonogrāfijas iekārtu iegādei.

2. Saeimai un Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

Ministru prezidents A. K. Kariņš

Finanšu ministrs J. Reirs